Sacrosancte ecclesie Sancti Vincentii que est constructa infra muros Matisconis ubi (domnus) Letbaldus episcopus residet. Ego Ericus et uxor mea Anna et filius noster Warnerius donamus ad ipsam casam Dei aliquid de res proprie hereditatis nostre, pro remedio anime nostre vel parentum nostrorum. Sunt site iste res in pago Matisconensi, in fine Itgiacensi, in ipsa villa Itgiaco; est campus unus qui terminatur a mane via publica, a medio die terra Sancti Marcelli, a sero bosco Volgerio, a cercio terra Sancti Petri, et habet ad ipsam casam Dei pratum unum, in ipsa villa Itgiaco, qui terminatur a mane via publica, a medio die terra Sancti Vincentii, a sero terra Sancti Petri, a cercio terra Sancti Mammertis, et habet in lato perticas duas. Isto termino et perticatione donamus Deo et Sancto Vincentio nullo contradicente. Si quis donationem istam contradixerit auri unciam componat et in antea firma permaneat. Actum Matiscone. S. Erici et uxoris sue Anne et filii ejus Warnerii, qui donationem istam fieri et firmare rogaverunt. S. Constantini. S. alterius Constantini. S. Raivolt. S. Stephani. S. Noe. S. Durant. S. Bernardi.